Presuda Općeg suda (osmo vijeće) od 10. prosinca 2025. – Savencia/EUIPO – Hofmeister (Oblik sira)
(predmet T-481/24)
„Žig Europske unije – Postupak povodom prigovora – Međunarodna registracija u kojoj je naznačena Europska unija – Trodimenzionalni žig u obliku sira – Raniji nacionalni trodimenzionalni žigovi – Relativni razlog za odbijanje – Vjerojatnost dovođenja u zabludu – Opća ocjena vjerojatnosti dovođenja u zabludu – Razlikovni karakter ranijeg žiga – Članak 8. stavak 1. točka (b) Uredbe (EU) 2017/1001”
1.      Žig Europske unije – Definicija i stjecanje žiga Europske unije – Relativni razlozi za odbijanje – Prigovor nositelja ranijeg istovjetnog ili sličnog žiga registriranog za istovjetne ili slične proizvode ili usluge – Vjerojatnost dovođenja u zabludu zbog ranijeg žiga – Supostojanje ranijih žigova – Priznavanje određenog stupnja razlikovnog karaktera nacionalnog žiga
(Uredba 2017/1001 Europskog parlamenta i Vijeća, čl. 8. st. 1. t. (b))
(t. 21.-25., 40.-42.)
2.      Žig Europske unije – Definicija i stjecanje žiga Europske unije – Relativni razlozi za odbijanje – Prigovor nositelja ranijeg istovjetnog ili sličnog žiga registriranog za istovjetne ili slične proizvode ili usluge – Vjerojatnost dovođenja u zabludu zbog ranijeg žiga – Trodimenzionalni žig u obliku sira i trodimenzionalni žigovi
(Uredba 2017/1001 Europskog parlamenta i Vijeća, čl. 8. st. 1. t. (b))
(t. 35.-39., 43.)
3.      Žig Europske unije –Tužbeni postupak – Tužba pred sudom Unije – Ovlast Općeg suda za preinaku pobijane odluke – Granice
(Uredba 2017/1001 Europskog parlamenta i Vijeća, čl. 72. st. 3.)
(t. 46.)
Izreka
1.
Poništava se odluka petog žalbenog vijeća Ureda Europske unije za intelektualno vlasništvo (EUIPO) od 8. srpnja 2024. (spojeni predmeti R 1920/2022-5 i R 1941/2022-5).
2.
Tužba se u preostalom dijelu odbija.
3.
EUIPO će snositi vlastite troškove i troškove društva Savencia SA u vezi s postupkom pred Općim sudom.
4.
Društvo Hofmeister Vermögensverwaltungs GmbH & Co. KG snosit će vlastite troškove u vezi s postupkom pred Općim sudom.